## Odluka o dodjeli koncesije za zahvaćanje voda za potrebe javne vodoopskrbe tvrtki Vodovod i kanalizacija d.o.o. Split

### NN 51/2001 (6.6.2001.), Odluka o dodjeli koncesije za zahvaćanje voda za potrebe javne vodoopskrbe tvrtki Vodovod i kanalizacija d.o.o. Split

# VLADA REPUBLIKE HRVATSKE

821

Na teme­lju članka 145. stavka 2. točke 2. Zakona o vodama (»Narodne novine«,
broj 107/95) Vlada Republike Hrvatske je na sjednici održanoj 31. svib­nja
2001. godine, donijela

## ODLUKU

### O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE TVRTKI VODOVOD I KANALIZACIJA d.o.o., SPLIT

I.

Vlada Republike Hrvatske (u da­lj­njem tekstu: Davate­lj koncesije),
dodje­ljuje tvrtki Vodovod i kanalizacija d.o.o., Split (u da­lj­njem tekstu:
Korisnik koncesije), koncesiju za zahvaća­nje vode za potrebe javne
vodoopskrbe.

II.

Korisnik koncesije će zahvaćati vodu sa izvora rijeke Žrnov­nice na k.č.
4850, k.o. Žrnovnica i k.č. 6163/4, k.o. Sitno.

Korisnik koncesije će zahvaćati vodu u ukupnoj količini od Qmax=650 l/s,
odnosno Qmax=16.300.000 m3/godinu.

III.

Koncesija se dodje­ljuje na rok od dvadeset (20) godina, počev od dana
sklapa­nja Ugovora o koncesiji.

IV.

Korisnik koncesije dužan je plaćati godiš­nju koncesijsku naknadu u
godiš­njem iznosu od 10% visine naknade za korište­nje voda, koju je dužan
plaćati prema Zakonu o financira­nju vodnog gospodarstva, za godinu u kojoj je sklop­ljen
Ugovor o koncesiji.

Dinamika plaća­nja godiš­nje naknade za koncesiju odredit će se Ugovorom
o koncesiji.

Korisnik koncesije platit će jednokratnu naknadu za koncesiju u
simboličnom iznosu od trideset posto deseterostruke godiš­nje koncesijske naknade
utvrđene prema količini vode iz točke II. Odluke, te ona iznosi 3.912.000,00
kuna (tri milijuna devetstodvanaest tisuća kuna).

Jednokratnu naknadu za koncesiju Korisnik koncesije dužan je uplatiti
najkasnije do dana potpisiva­nja Ugovora o koncesiji i dokaz o uplati predočiti
Davate­lju koncesije pri potpisu Ugovora o koncesiji.

Naknade za koncesiju plaćaju se u korist državnog proračuna Republike
Hrvatske, broj računa 30102-630-16, s pozivom na broj 21 (pretpo­lje) i
5533-3117871 (po­lje).

V.

Na teme­lju ove Odluke, sukladno članku 146. stavku 3. Za­kona o vodama,
Državna uprava za vode sklopit će s Korisnikom koncesije Ugovor o koncesiji,
kojim će se bliže urediti koncesijski odnos.

Koncesijski odnos prestat će ispu­nje­njem bilo koje od pret­postavki iz
članka 149. Zakona o vodama.

Državna uprava za vode dužna je raskinuti Ugovor o koncesiji prije
isteka vremena na koje je dodije­ljena, ukoliko Korisnik koncesije prestane
kontinuirano obav­ljati djelatnost za koju je koncesija dodije­ljena, po isteku
roka od šest mjeseci, od dana kada je utvrđen prestanak obav­lja­nja
djelatnosti.

Ako Korisnik koncesije u roku od 30 dana od dana stupa­nja na snagu ove
Odluke ne potpiše Ugovor o koncesiji, gubi sva prava određena ovom Odlukom.

VI.

Ova Odluka stupa na snagu danom donoše­nja i objavit će se u »Narodnim
novinama«.

Klasa: 325-01/00-01/09
Urbroj: 5030116-01-1
Zagreb, 31. svib­nja 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Odluka, NN 51/2001-821